news_article: HPK:n oiva syysvire jääkiekon SM-liigassa jatkui, kun joukkue kellisti tiistai-iltana HIFK:n tämän kotiluolassa selvästi 3–0 (1–0, 0–0, 2–0). Jukka Jalosen suojatit porskuttavat kolmen ottelun jälkeen sarjan keulilla puhtain paperein, kun Hannu Aravirran käskemä petolauma puolestaan lojuu kahden tappion vuoksi pohjasakassa.
  Isäntien kohtaloksi koituivat HPK:n vasta 19-vuotias maalivahti Miika Wiikman sekä yltiöpäinen nautiskelu. Kiekko siirrettiin usein hyvältäkin hollilta ketjukaverille. Tolppien väliin tulleet kudit jo kauden toisen nollapelinsä huhkinut Wiikman torjui varmasti.
  Dave Stathos ei ollut paljon kollegaansa kehnompi. Jyrki Louhi pääsi avauserässä lataamaan kiekon takatolpalta vapaasti pömpeliin. 2–0-osumasta huolehti Joni Lappalainen, joka vispasi läheltä yläpesään. Viimeisen niitin Louhi iski onnekkaasti tyhjiin.
  – Ei pompi tällä hetkellä meille. Tuskaista on, kun kuudessa erässä on tehty vain yksi maali. Tänäänkin säästeltiin turhaan kuteja, Aravirta harmitteli.
  Kotijoukkueen ykkösvitja ja eritoten sen moottori Brett Harkins vaeltelivat varjojen mailla. Sateentekijäksi ei ollut ensimmäistä kertaa HIFK:n riveissä esiintyneestä Marek Zidlickystäkään.
  – Zidlickyltä ihan hyvä peli loistamatta. Tehopisteet jäivät kuitenkin puuttumaan. Harkins puolestaan saattoi vähän turhautua, Aravirta arveli.
  – Päätettiin vetää ihan erilainen matsi kuin kolme kertaa viime kaudella. Yleisilme oli väkevä ja luja. Pystyimme vastaamaan hyvin HIFK:n fyysisyyteen. Wiikman oli viimeinen lukko ja onneakin oli mukana, Jalonen myönsi.
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17
events.event_type: game result penalty goal penalty penalty penalty penalty penalty penalty penalty penalty penalty goal penalty goal saves saves
events.home_team: HIFK
events.guest_team: HPK
events.score: 0–3 0–1 0–2 0–3
events.periods: 0–1 0–0 0–2
events.features: empty net
events.player: Juha-Pekka Loikas Jyrki Louhi Jere Karalahti Kim Hirschovits Tuukka Mäkelä Mikko Jokela Timo Pärssinen Jyrki Louhi Toni Söderholm Hannu Väisänen Pasi Saarinen Joni Lappalainen Juha-Pekka Loikas Jyrki Louhi Dave Stathos Miika Wiikman
events.assist: Jukka Voutilainen Oliver Setzinger
events.assist: Juha-Pekka Loikas
events.assist: Jukka Voutilainen
events.team: guest guest home home guest guest home guest home guest home guest guest guest home guest
events.team_name: HPK HPK HIFK HIFK HPK HPK HIFK HPK HIFK HPK HIFK HPK HPK HPK HIFK HPK
events.time: 2.35 6.09 17.23 24.16 29.26 30.28 30.28 33.57 33.57 36.56 38.12 47.21 54.43 59.48
events.penalty_minutes: 2 2 2 2 2 2 2 2 2 2 2
events.saves: 30 38